Fil-15 ta' Ġunju 2016, il-Kumitat tar-Rappreżentanti Permanenti (Coreper) qabel, f'isem il-Kunsill, dwar pożizzjoni ta' negozjar dwar abbozz ta' regolament dwar il-fondi tas-suq monetarju, li għandu l-għan li jagħmel prodotti bħal dawn aktar b'saħħithom L-abbozz ta' regolament għandu l-għan jiżgura l- operazzjoni bla xkiel tas-suq tal-finanzjament għal perjodu qasir, filwaqt li jinżamm ir-rwol essenzjali li għandhom il-fondi tas-suq monetarju fil- finanzjament tal-ekonomija Il-Kunsill ser jikkonferma l-qbil tal-Coreper f'laqgħa fis-17 ta' Ġunju 2016, u ser jitlob lill-presidenza biex tibda taħditiet mal-Parlament Ewropew. Il-kumitat ECON tal-Parlament approva l-pożizzjoni ta' negozjar tiegħu f'Marzu tal-2015. Jeroen Dijsselbloem, il-ministru tan-Netherlands għall-finanzi u president tal-Kunsill, qal: "Għall-presidenza Netherlandiża huwa importanti ħafna li jkun hemm qbil dwar dan il-fajl essenjzali, biex jiġu żgurati l-istabbiltà u l-vijabbiltà futuri tas-settur tal-MMF, li huwa sors importanti ta' finanzjament għal perjodu qasir għall-ekonomija reali. Aħna nistennew approvazzjoni tal-ftehim preliminari waqt il-Kunsill Ecofin, nhar il-Ġimgħa." Ir-rwol u l-karatteristiċi tal-MMFs Il-fondi tas-suq monetarju (MMFs) huma sors importanti ta' finanzjament għal perjodu qasir għall-kumpaniji u l-entitajiet governattivi. Bħalissa hemm żewġ tipi ta' MMFs: dawk li joffru valur nett varjabbli tal-assi (VNAV) li prinċipalment jiddependi minn varjazzjonijiet fis-suq; dawk li joffru valur nett tal-assi (CNAV) u jimmiraw li joffru xiri ta' azzjonijiet u fidi bi prezz fiss. Bil-ġestjoni ta' assi ta' madwar , il-fondi tas-suq monetarju jintużaw prinċipalment biex jiġu investiti flus kontanti żejda f'perjodi ta' żmien qosra. Huma jirrappreżentaw għodda importanti għall-investituri għaliex joffru l-possibbiltà li jiddiversifikaw il-bilanċi ta' flus żejda tagħhom, filwaqt li jinżamm livell għoli ta'likwidità. Meta jiġu stressjati s-swieq Madankollu, il-kriżi finanzjarja tal-2007-08 uriet li l-MMFs jistgħu jkunu vulnerabbli għax-xokkijiet u jistgħu anke jxerrdu jew jamplifikaw ir-riskji fis-sistema finanzjarja kollha. L-investituri x'aktarx li jifdu l-investimenti tagħhom hekk kif jindunaw b'riskju, li jista' jwassal biex il-fondi jbiegħu malajr assi sabiex jissodisfaw it-talbiet għal fidi. Dan jista' jinstiga "assalt" mill-investituri u kriżi ta' likwidità ta' MMF, li potenzjalment jiskattaw effetti negattivi ulterjuri fuq partijiet oħra tas-sistema finanzjarja. L-abbozz ta' regolament jistabbilixxi regoli għall-MMFs, b'mod partikolari l-kompożizzjoni tal-portafolli tagħhom u l-valutazzjoni tal-assi tagħhom, biex tiġi żgurata l- istabbiltà tal-istruttura tagħhom u biex jiġi garantit li huma jinvestu f' assi diversifikati tajjeb ta' kwalità tajba tal-kreditu Huwa jintroduċi wkoll standards komuni biex tiżdied il- tal-MMFs, biex jiġi żgurat li dawn jistgħu jaffaċċjaw talbiet għall-għarrieda ta' fidi meta l-kondizzjonijiet tas-suq ikunu stressjati. Barra minn hekk, it-test jipprevedi regoli komuni biex jiġi żgurat li l-amministratur tal-fond ikollu fehim tajjeb tal-investituri tiegħu, u jipprovdi lill-investituri u lis-superviżuri informazzjoni adegwata u trasparenti. Sabiex ikompli jittaffa r-'riskju ta' kontaġju' , MMF ma jkunx jista' jirċievi appoġġ estern minn parti terza, inkluż mill-isponser tagħha, peress li l-karattru diskrezzjonali tal-appoġġ estern jista' jikkontribwixxi għal inċertezza fi żminijiet ta' instabbiltà. Fondi b'valur nett tal-assi b'volatilità baxxa Element ġdid importanti tal-abbozz ta' regolament huwa l-introduzzjoni ta' kategorija permanenti ta' "valur nett tal-assi b'volatilità baxxa" (LVNAV) tal-MMFs. Dawn il-valuri netti tal-assi b'volatilità baxxa tal-MMFs ser jissostitwixxu gradwalment ħafna mill-valuri netti kostanti tal-assi tal-MMFs eżistenti, li ser jeħtieġ li jiġu konvertiti f'valuri netti tal-assi b'volatilità baxxa tal-MMFs fi żmien 24 xahar mid-dħul fis-seħħ tar-regolament. Valur nett tal-assi b'volatilità baxxa jkun permess, sa ċertu punt u b'kondizzjonijiet stretti, li joffri valur nett kostanti tal-assi. Żewġ tipi biss ta' valuri netti kostanti tal-assi jkunu permessi jkomplu joperaw skont l-abbozz ta' regolament, li huma: dawk li jinvestu 99,5 % tal-assi tagħhom fi strumenti tad-dejn pubbliku; dawk b'bażi ta' investitur speċifiku barra l-UE biss. Iż-żewġ kategoriji ta' valuri netti kostanti tal-assi tal MMFs jkunu soġġetti għal rekwiżiti ta' likwidità msaħħa kif ukoll salvagwardji bħal "tariffi ta' likwiditá u limiti ta' fidi". Dawn ikunu mfassla biex jimpedixxu u/jew jillimitaw l-effetti ta' assalti għall-għarrieda mill-investituri. Abbozz ta' regolament ta' Ġunju 2016 dwar il-fondi tas-suq monetarju